Tangerine Dream
Tangerine Dream, tysk elektronisk musikgruppe dannet i 1967 som et eksperimenterende rockband af Edgar Froese (1944-2015), men med stor gennemgang af medlemmer gennem årene. Gruppens kunstneriske højdepunkt var 1972-77, da gruppen ud over Froese bestod af Chris Franke (f. 1953) og Peter Baumann (f. 1953). Trioen slog internationalt igennem med en karakteristisk elektronisk musik med brede klangflader og udstrakt brug af repetitive rytme- og melodisekvenser som fx på albummet Phaedra (1974). Gruppens musik var forløber for både New Age-musikken og for dance og ambient. Tangerine Dream har lavet musik til en lang række film.

Officiel website
